สวัสดีค่ะ พอดีว่ามีอาการปวดหัวบ่อยๆ รู้สึกว่าอยากอยู่คนเดียวอยู่ตลอด ไม่ค่อยอยากเจอผู้คน และรู้สึกว่าตัวเองงี่ง่า ขี้น้อยใจ อารามฉุนเฉียวอยู่เป็นประจำ อยากอยู่กับตัวเองในห้องนอนมืดๆทั้งวัน หรือไม่บางทีอยากไปอยู่ในบ้านเดี่ยวกลางป่า แบบเงียบไปสงบๆ อยู่คนเดียวอ่ะค่ะ รู้สึกว่าอยากอยู่คนเดียวตลอดเลย
สวัสดีค่ะ การวินิจฉัยที่เป็นไปได้-ภาวะซึมเศร้า ซึ่งเกิดได้ในคนทั่วไปที่เผชิญกับปัญหาหรือความทุกข์-โรคซึมเศร้า-ปัญหาในการปรับตัวเข้ากับสิ่งแวดล้อมภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม อยากอยูคนเดียว คิดมาก ร้องไห้คนเดียว อารมณ์เปลี่ยนแปลงง่าย รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานแต่หากภาวะซึมเศร้าเป็นมากติดต่อกันเกิน 2 อาทิตย์ พฤติกรรมการกินการนอนเปลี่ยนแปลง มีความคิดอยากฆ่าตัวตายอาจเข้าข่ายโรคซึมเศร้า ซึ่งพบจิตแพทย์เพื่อประเมินสภาพจิตใจเบื้องต้นและรับการรักษาเช่นยาหรือการทำจิตบำบัดการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น